CELEX: 62021CN0655
Language: et
Date: 2021-10-27 00:00:00
Title: Kohtuasi C-655/21: Eelotsusetaotlus, mille on esitanud Rayonen sad Nesebar (Bulgaaria) 27. oktoobril 2021 – Kriminaalasi järgmise isiku suhtes: G. ST. T.

24.1.2022   
            
            
               ET
            
            
               Euroopa Liidu Teataja
            
            
               C 37/16
            
         
      Eelotsusetaotlus, mille on esitanud Rayonen sad Nesebar (Bulgaaria) 27. oktoobril 2021 – Kriminaalasi järgmise isiku suhtes: G. ST. T.
      (Kohtuasi C-655/21)
      (2022/C 37/22)
      Kohtumenetluse keel: bulgaaria
      
         Eelotsusetaotluse esitanud kohus
      
      Rayonen sad Nesebar
      
         Põhikohtuasja kriminaalmenetluse pool
      
      G. ST. T.
      
         Eelotsuse küsimused
      
      
                  1.
               
               
                  Kas õigusaktid ja kohtupraktika, mille kohaselt õiguse omaniku kantud kahju on NK artikli 172b lõigetes 1 ja 2 sätestatud süütegude koosseisutunnuseks, on kooskõlas Euroopa Parlamendi ja nõukogu 29. aprilli 2004. aasta direktiiviga 2004/48/EÜ kehtestatud normidega intellektuaalomandi õiguste õigusvastase kasutamisega tekitatud kahju kohta?
               
            
                  2.
               
               
                  Kui vastus esimesele küsimusele on jaatav: Kas Bulgaaria Vabariigi kohtupraktikaga kehtestatud automaatne eeldus kahjude kindlaksmääramiseks – müügiks pakutava kauba väärtus, mis on arvutatud seaduslikult valmistatud kaupade jaehindade alusel – on kooskõlas Euroopa Parlamendi ja nõukogu 29. aprilli 2004. aasta direktiivi 2004/48/EÜ (1) normidega?
               
            
                  3.
               
               
                  Kas õigusnormid, milles ei ole piiritletud haldusõigusrikkumist (praegu kehtiva ZMGO artikli 127 lõige 1 ja 2016. aastal kehtinud ZMGO artikli 81 lõige 1), NK artikli 172b lõikes 1 sätestatud süütegu ja – juhul, kui vastus esimesele küsimusele on eitav – NK artikli 172b lõikes 1 sätestatud süütegu, on süütegude osas kooskõlas Euroopa Liidu põhiõiguste harta artiklis 49 sätestatud seaduslikkuse põhimõttega?
               
            
                  4.
               
               
                  Kas NK artikli 172b lõikes 2 ettenähtud karistused (vabadusekaotus 5 kuni 8 aastat, samuti rahatrahv 5 000 kuni 8 000 Bulgaaria leevi) on kooskõlas Euroopa Liidu põhiõiguste harta artikli 49 lõikes 3 sätestatud põhimõttega (karistuse raskus ei tohi olla kuriteo suhtes ebaproportsionaalne)?
               
            
         (1)  Euroopa Parlamendi ja nõukogu 29. aprilli 2004. aasta direktiiv intellektuaalomandi õiguste jõustamise kohta (ELT 2004, L 157, lk 45; ELT eriväljaanne 17/02, lk 32).